Iepirkuma procedūras “Ražotāja „GE Medical Systems”, DICOM 3 attēlu arhivācijas servera „CentricityTM” ar paplašinājumu, web servera un pārlūkprogrammas profilaktiskā apkope, remontdarbi un detaļu nomaiņa”

ID Nr. RAKUS 2019/27M nolikums


Līgums Nr.B6-2019/_______
par ražotāja „GE Medical Systems”, DICOM 3 attēlu arhivācijas servera „CentricityTM” ar paplašinājumu, web servera un pārlūkprogrammas profilaktisko apkopi, remontdarbiem un detaļu nomaiņu
Rīgā,
 2019.gada ___.___________

              SIA „Rīgas Austrumu klīniskā universitātes slimnīca”, reģistrācijas Nr. 40003951628, juridiskā adrese Hipokrāta iela 2, Rīga, LV-1038 (turpmāk tekstā – Pasūtītājs), kuru pamatojoties uz 14.05.2019. pilnvaru Nr. A1/1.1-18/19/22 pārstāv valdes priekšsēdētājs Imants Paeglītis un valdes loceklis Vilnis Lietuvietis, no vienas puses, un
             SIA „TRADINTEK”, reģistrācijas Nr. 40003308634, adrese: Citadeles iela 2, Rīga, LV-1010, kuru saskaņā ar statūtiem pārstāv valdes loceklis Aleksandrs Packevičs (turpmāk tekstā – Izpildītājs), abi kopā un katrs atsevišķi turpmāk tekstā saukti Puses, 
pamatojoties uz Pasūtītāja rīkotā iepirkuma „Ražotāja „GE Medical Systems”, DICOM 3 attēlu arhivācijas servera „CentricityTM” ar paplašinājumu, web servera un pārlūkprogrammas profilaktiskā apkope, remontdarbi un detaļu nomaiņa”, ID Nr. RAKUS 2019/27M rezultātiem, noslēdz šādu līgumu, turpmāk tekstā – Līgums:

1. Līguma priekšmets

1.1. Izpildītājs veic ražotāja „GE Medical Systems” DICOM 3 attēlu arhivācijas servera „CentricityTM” ar paplašinājumu, web servera un pārlūkprogrammas (turpmāk tekstā – IEKĀRTAS) profilaktisko apkopi, remontdarbus un detaļu nomaiņu saskaņā ar tehnisko specifikāciju (Līguma 1.pielikums) un finanšu piedāvājumu (Līguma 2.pielikums), kā arī atbilstoši prasībām, kas noteiktas IEKĀRTU ekspluatācijas noteikumos, Latvijas Republikas normatīvajos aktos, Latvijas Republikas un starptautiskajos standartos.

1.2. Līgumā lietotie termini:

· profilaktiskā apkope – tiek sniegta noteiktos laika intervālos vai atbilstoši noteiktiem priekšrakstiem. Profilaktiskās apkopes mērķis ir Iekārtu bojājumu vai darbības pasliktināšanās varbūtības samazināšana.

· remontdarbi – tiek veikti gadījumos, kad Iekārta nav darba kārtībā, un Izpildītājs par to ir informēts. Remontdarbu mērķis ir tāda IekārtAS stāvokļa atjaunošana, kurā tā var veikt tai paredzētās funkcijas.
2. 
Līguma apjoms

2.1. 
Remontdarbi
2.1.1. 
Izpildītājs veic IEKĀRTU remontu pēc Pasūtītāja pieprasījuma. 

2.1.2. Izpildītājs sniedz palīdzību struktūrvienību medicīnas fiziķiem vai digitālo attēlu atbalsta dienesta speciālistiem pa telefonu, problēmu novēršana jānodrošina 24 stundas diennaktī, brīvdienās un svētku dienās. Servisa inženierim jāierodas pie Pasūtītāja 4 (četru) stundu laikā pēc bojājuma pieteikšanas brīža. Pasūtītājs bojājumu piesaka, zvanot uz Izpildītāja diennakts tālruni: 27825390 vai 29126777.
2.1.3. Pēc izsaukuma saņemšanas Izpildītājs sazinās ar Pasūtītāja struktūrvienības medicīnas fiziķi un vienojas par konkrētu Izpildītāja inženiera ierašanās laiku. Inženieris novērtē bojājumu, defekta novērtēšanas aktā norāda bojājumu un nepieciešamās darbības, lai to novērstu, kā arī attiecīgās izmaksas. Pasūtītājs ar Izpildītāju vienojas par tālākām darbībām.
2.1.4. IEKĀRTU remontdarbu un nomainīto detaļu uzskaiti veic servisa žurnālā, kas atrodas pie medicīnas fiziķa un darbu pieņemšanas-nodošanas un/vai servisa aktā.

2.1.5. Ja IEKĀRTAS funkcionalitātes traucējumu novēršanai vai remontam nepieciešams ilgāks laiks kā 24 stundas, tad Izpildītājam 1 (vienas) darba dienas laikā jāiesniedz Pasūtītājam paredzamo darba grafiku, kā arī jāpaziņo par IEKĀRTAS nodošanas ekspluatācijā termiņiem.

2.1.6. IEKĀRTA vai tās daļa tiek aizvietota ar līdzvērtīgu, ja IEKĀRTAS remonts nav veicams 3 (trīs) dienu laikā. 
2.1.7. Pie jebkuru IEKĀRTAS rezerves detaļu pasūtījuma Puses saskaņo nepieciešamo rezerves detaļu cenu un piegādes termiņus.
2.1.8. Izpildītājs apņemas IEKĀRTĀM piegādāt un nomainīt pilnībā funkcionējošas rezerves detaļas bojāto detaļu vietā, lai IEKĀRTAS pilnā apjomā ir spējīgas veikt tām paredzētās funkcijas, saskaņā ar šī Līguma noteikumiem.

2.2 
Profilaktiskā apkope

2.2.1. 
Izpildītājam šī Līguma ietvaros jāveic IEKĀRTU profilaktiskā apkope pēc darbu izpildes grafika atbilstoši IEKĀRTAS izgatavotāja paredzētām prasībām, saskaņā ar Līguma 1.pielikumu. Profilaktiskās apkopes laiku iepriekš saskaņo ar Pasūtītāja struktūrvienību medicīnas fiziķiem vismaz 1 (vienu) nedēļu iepriekš.

2.2.2. Izpildītājam bez maksas jāsniedz Pasūtītāja darbiniekiem konsultācijas par IEKĀRTU lietošanu un, ja nepieciešams, jāveic Pasūtītāja darbinieku apmācība.
2.3. 
Programmatūras apkope
2.3.1. Izpildītājs apņemas sniegt Pasūtītājam informāciju par programmatūras lietošanu.
2.3.2. Izpildītājs pēc paša iniciatīvas un bez maksas veic visus ražotāja ieteiktos un izstrādātos uzlabojumus (kļūdu korekciju programmās, kā arī aizsardzības uzlabošanu) attiecīgās programmatūras versijās visā Līguma darbības laikā.

2.4. 
Nodrošinājums ar speciālistiem
2.4.1.
Saskaņā ar šo Līgumu Izpildītājam jānodrošina speciālistu palīdzība Pasūtītāja darbiniekiem situācijās, kas saistītas ar IEKĀRTU ikdienas izmantošanu.

2.4.2. Ja bojājums nav sarežģīts un Izpildītāja speciālista ierašanās nav obligāta, Izpildītāja speciālists var sniegt palīdzību struktūrvienību medicīnas fiziķiem vai digitālo attēlu atbalsta dienesta speciālistiem pa telefonu.
2.4.3. Nepieciešamības gadījumā, atkarībā no radušās bojājuma sarežģītības, Izpildītājs nosūta speciālistu pie Pasūtītāja, lai atrisinātu radušos problēmu uz vietas.

2.4.4.
Lai novērstu IEKĀRTU darbības traucējumus, kas var rasties IEKĀRTU neatbilstošas ekspluatācijas rezultātā, Izpildītājs apņemas reizi gadā bez maksas veikt atkārtotu Pasūtītāja darbinieku apmācību.
3. Līguma summa 
3.1. Kopējā plānotā Līguma summa ir līdz EUR 38 466,00 (trīsdesmit astoņi tūkstoši četri simti sešdesmit seši euro un 00 centi) bez pievienotās vērtības nodokļa (PVN).
3.2. PVN tiek aprēķināts saskaņā ar norēķinu brīdī spēkā esošo Latvijas Republikas normatīvajos aktos noteikto PVN likmi.
3.3. Līguma summā tiek iekļautas visas izmaksas saskaņā ar Līguma pielikumiem, kā arī visu nomainīto rezerves daļu izmaksas.
3.4. Izpildītājam nav tiesības mainīt Līguma 2.pielikumā noteiktās cenas.
3.5. Ja Izpildītājs neveic IEKĀRTU profilaktisko apkopi kādā no Līguma 1.pielikumā noteiktajiem periodiem, Pasūtītājam ir tiesības pieprasīt no Izpildītāja līgumsodu EUR 500,00 (pieci simti euro un 00 centi) apmērā par katru neveikto profilaktisko apkopi. 

4. Darbu nodošana, apmaksas kārtība un termiņi

4.1. Profilaktiskās apkopēs veiktos darbus uzskaita servisa žurnālā, kas atrodas pie medicīnas fiziķa. 
4.2. Pēc profilaktiskās apkopes darbu veikšanas darbu pieņemšanas-nodošanas aktu un rēķinu Izpildītājs nodod Pasūtītāja pārstāvim – medicīnas fiziķim. Pieņemšanas-nodošanas aktu paraksta Informācijas tehnoloģiju un infrastruktūras daļas vadītājs Viktors Silvoniks, saskaņo medicīnas fiziķis; rēķinu paraksta Informācijas tehnoloģiju un infrastruktūras daļas vadītājs Viktors Silvoniks, saskaņo medicīnas fiziķis. 
4.3. Remontdarbus, nomainītās rezerves daļas ieraksta servisa žurnālā. Pēc veiktajiem remontdarbiem un nomainītajām rezerves daļām Puses sastāda pieņemšanas-nodošanas aktu, kurā tiek norādīti veiktie darbi, nomainītās rezerves daļas, remontdarbu veikšanas datums, izpildes vieta un speciālisti, kas ir bijuši iesaistīti remontdarbu veikšanā un kas apliecina IEKĀRTAS atbilstību ražotāja noteiktajiem normālajiem darbības raksturlielumiem un atļauj tās tālāku ekspluatāciju.
4.4. Ja Pasūtītājam nav iebildumi un IEKĀRTA veic tai paredzētās funkcijas, Līguma 4.3.punktā norādīto pieņemšanas-nodošanas aktu paraksta Informācijas tehnoloģiju un infrastruktūras daļas vadītājs Viktors Silvoniks, saskaņo medicīnas fiziķis; rēķinu vai pavadzīmi paraksta Informācijas tehnoloģiju un infrastruktūras daļas vadītājs Viktors Silvoniks, saskaņo medicīnas fiziķis.
4.5. Rēķinā vai pavadzīmē jānorāda šī Līguma numurs.
4.6. Pasūtītājs veic maksājumus tikai par reāli veiktajām profilaktiskajām apkopēm, pamatojoties uz abpusēji parakstītu darbu pieņemšanas-nodošanas aktu.
4.7. Ja Pasūtītājs neizmanto kādu no IEKĀRTĀM, par to 30 (trīsdesmit) dienas iepriekš rakstiski informē Izpildītāju. Izpildītājs neveic profilaktiskās apkopes šīm IEKĀRTĀM un Izpildītājam nav tiesību piestādīt rēķinu par neveiktajām profilaktiskajām apkopēm (darbiem).

4.8. Apmaksu par veiktajām IEKĀRTU profilaktiskajām apkopēm, remontdarbiem un nomainītajām rezerves daļām Pasūtītājs veic 1 (vienu) reizi ceturksnī 30 (trīsdesmit) dienu laikā pēc rēķina saņemšanas, ar pārskaitījumu uz Izpildītāja norādīto bankas kontu.

4.9. Ja Pasūtītājs konstatē nepilnības, trūkumus vai kādus citus defektus Izpildītāja veiktajā darbā, Pasūtītāja pilnvarotais pārstāvis paraksta pieņemšanas–nodošanas aktu tikai pēc tam, kad Izpildītājs novērsis konstatētos trūkumus, nepilnības un defektus. 
4.10. Visus konstatētos trūkumus, nepilnības un defektus Izpildītājs novērš par saviem līdzekļiem.

5. Nepārvaramas varas apstākļi (Force Majeure)
5.1. Puses tiek atbrīvotas no atbildības par pilnīgu vai daļēju Līguma saistību neizpildi, ja un kad šāda neizpilde ir notikusi nepārvaramas varas (Force Majeure) apstākļu iestāšanās rezultātā pēc Līguma parakstīšanas dienas kā posts vai nelaime, kuru Pusēm nebija iespējams ne paredzēt, noslēdzot šo Līgumu, ne izvairīties vai novērst to rezultātus ar saprātīgiem līdzekļiem. Šāds Force Majeure ietver sevī apstākļus, kuri izriet ārpus Pušu kontroles un atbildības (dabas katastrofas, ūdens plūdi, ugunsnelaime, zemestrīce un citas stihiskas nelaimes, kā arī karš un kara darbība, streiki, jauni valsts un pašvaldību normatīvie akti un citi apstākļi, kurus Puses nevarēja paredzēt vai saprātīgi novērst).
5.2. Pusei, kas nokļuvusi Force Majeure apstākļos, bez kavēšanās, bet ne vēlāk kā 5 (piecu) darba dienu laikā pēc Force Majeure iestāšanās rakstiski jāinformē par to otrā Puse. Ziņojumam jāpievieno izziņa, ko izsniegusi kompetenta iestāde un kas satur minēto apstākļu apstiprinājumu un raksturojumu. Ar rakstisku vienošanos Puses apliecinās, vai šādi Force Majeure apstākļi traucē vai padara Līguma saistību izpildi par neiespējamu, kā arī izlems līgumsaistību turpināšanas (vai izbeigšanas) būtiskos jautājumus, un pievienos šim Līgumam.
5.3. Ja minēto apstākļu dēļ Līgums nedarbojas ilgāk par 1 (vienu) kalendāro mēnesi, tad katrai Pusei ir tiesības atteikties no tālākas Līguma saistību izpildes. Šajā gadījumā neviena Puse nevar prasīt zaudējumu, kas radušies Līguma izbeigšanas rezultātā, atlīdzību otrai Pusei.

6. Līguma darbības laiks, tā grozīšanas vai izbeigšanas kārtība
6.1. Līgums stājas spēkā ar tā abpusējas parakstīšanas brīdi un ir spēkā 12 (divpadsmit) mēnešus.
6.2. Pakalpojuma sniegšanas 1. ceturksnis ir 2019.gada maijs neatkarīgi no līguma noslēgšanas brīža.

6.3. Šis Līgums var tik grozīts vai izbeigts abām Pusēm vienojoties. Vienošanās tiek noformēta rakstveidā, to paraksta abas Puses un tā kļūst par šī Līguma neatņemamu sastāvdaļu.
6.4. Pasūtītājam ir tiesības vienpusēji izbeigt Līgumu:

6.4.1. 10 (desmit) dienas iepriekš rakstiski paziņojot Izpildītājam, ja Izpildītājs nenodrošina IEKĀRTU profilaktisko apkopju veikšanu atbilstoši Līgumam un tā pielikumiem vai neievēro citus Līguma noteikumus;
6.4.2. ja Līguma 1.1.punktā esošais pakalpojums turpmāk nav nepieciešams, par to brīdinot Izpildītāju 30 (trīsdesmit) dienas iepriekš.

7. Strīdu izšķiršanas kārtība
7.1. Visi strīdi starp Pusēm tiek risināti savstarpēju sarunu veidā. Ja netiek panākta vienošanās sarunu veidā, strīdi Latvijas Republikā spēkā esošajos normatīvajos aktos noteiktajā kārtībā tiek izskatīti Latvijas Republikas tiesā. 
7.2. Jautājumi, kuri nav atrunāti Līgumā, tiek risināti saskaņā ar Latvijas Republikā spēkā esošajiem normatīvajiem aktiem.
8. Citi noteikumi 
8.1. Ja normatīvo aktu izmaiņu gadījumā kāds no Līguma noteikumiem zaudē spēku, tad Līgums nezaudē spēku tā pārējos punktos, un šādā gadījumā Pusēm ir pienākums piemērot Līguma noteikumus atbilstoši Latvijas Republikas spēkā esošo normatīvo aktu prasībām.
8.2. Kontaktpersonas:

8.2.1. No Pasūtītāja puses: Viktors Silvoniks, Informācijas tehnoloģiju un infrastruktūras daļas vadītājs, tālr. +371 6704 1065, mob. +371 25988795, e-pasts viktors.silvoniks@aslimnica.lv;
8.2.2. No Izpildītāja puses: Vitālijs Arbatskis, tālr.: +371 27825390, e-pasts: tradintek@tradintek.lv. 
8.3. Ja kādai no Pusēm tiek mainīta atrašanās vieta vai banku rekvizīti, tā nekavējoties rakstiski paziņo par to otrai Pusei. 
8.4. Pušu reorganizācija nevar būt par pamatu Līguma vienpusējai izbeigšanai. Gadījumā, ja kāda no Pusēm tiek reorganizēta, Līgums paliek spēkā un tā noteikumi ir saistoši Puses saistību pārņēmējam.
8.5. Puses nav tiesīgas pilnīgi vai daļēji nodot šajā Līgumā noteiktās tiesības un pienākumus trešajām personām bez otrās Puses rakstiskas piekrišanas.
8.6. Līgums sastādīts latviešu valodā uz 5 (piecām) lapām 2 (divos) eksemplāros. Katram Līguma eksemplāram pievienots 1.pielikums „Tehniskā specifikācija” uz 2 (​​​​​​divām) lapām un 2.pielikums „Finanšu piedāvājums” uz 1 (vienas) lapas. Abiem Līguma eksemplāriem ir vienāds juridisks spēks. Viens eksemplārs glabājas pie Pasūtītāja, otrs eksemplārs glabājas pie Izpildītāja.
9. Pušu rekvizīti un paraksti
	  PASŪTĪTĀJS:
	
	          IZPILDĪTĀJS:

	SIA „Rīgas Austrumu klīniskā universitātes 
slimnīca” 

Reģistrācijas Nr. 40003951628

Adrese: Hipokrāta ielā 2, Rīgā, LV-1038

Banka: AS SWEDBANK
Bankas kods: HABALV22

Konta Nr. LV24HABA0001407045805

_________________________

I. Paeglītis
_________________________

V. Lietuvietis
	”TRADINTEK” SIA
_______________________________

A. Packevičs

